Document ID: /roh_data/filtered/fineweb-2-filterrobots_roh.jsonl.gz/13026

L’economia spagnola vegnia quest onn a stgaffir ina mesa milliun plazzas novas, ha ditg Rajoy durant la debatta el parlament. Ils menders muments da la crisa sajan uss surmuntads. La finamira da stgaffir 3 milliuns plazzas novas ils proxims onns saja realistica, ha manegià il primminister spagnol.
Quest atun han lieu las proximas elecziuns dal parlament en la Spagna. Prognosas laschan supponer ch’i vegn a dar in cumbat electoral tranter la partida da protest sanestra Podemos, ina partida da medema tempra sco Syriza en la Grezia, e la partida dal pievel dal primminister Mariano Rajoy.
RR Novitads 17:00